Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 822/87 για την κοινή οργάνωση της αμπελοοινικής αγοράς (97/C 214/08) COM(97) 267 τελικό - 97/0161(CNS)

(Υποβλήθηκε από την Επιτροπή στις 4 Ιουνίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το άρθρο 15 παράγραφος 6 του κανονισμού (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία με τον κανονισμό (ΕΚ) αριθ. 1592/96 (2) προσδιορίζει τους όρους υπό τους οποίους τα κράτη μέλη μπορούν να επιτρέψουν την χρησιμοποίηση του μηλικού οξέος 7 ότι η ουσία αυτή δεν χρησιμοποιήθηκε ποτέ από την έναρξη της ισχύος του κανονισμού και κατά συνέπεια σκόπιμο είναι να μη εγκριθεί πλέον η χρησιμοποίησή της 7 ότι πρέπει κατά συνέπεια να διαγραφεί από το παράρτημα VI του κανονισμού αυτού 7

ότι το άρθρο 17 παράγραφος 3 του κανονισμού (ΕΟΚ) αριθ. 822/87 προβλέπει ότι επιτρέπεται ένα ορισμένο είδος μείωσης της οξύτητας μόνο μεταβατικά 7 ότι τα πειράματα που πραγματοποιήθηκαν στο κράτος μέλος, όπου χρησιμοποιείται η εν λόγω μέθοδος, καταδεικνύουν την χρησιμότητα και το ενδιαφέρον της μεθόδου αυτής 7 ότι πρέπει να γίνει οριστικά δεκτή 7

ότι το άρθρο 45 του κανονισμού (ΕΟΚ) αριθ. 822/87 προβλέπει ένα καθεστώς ενισχύσεων υπέρ των συμπυκνωμένων γλευκών σταφυλιών και των ανακαθαρισθέντων συμπυκνωμένων γλευκών που χρησιμοποιούνται για την αύξηση του αλκοολικού τίτλου 7 ότι για τα ανακαθαρισθέντα συμπυκνωμένα γλεύκη που προέρχονται από τις αμπελουργικές ζώνες ΓΙΙΙ προβλέπεται μία διαφοροποιημένη ενίσχυση 7 ότι η παράγραφος 2 δεύτερο εδάφιο του εν λόγω άρθρου ορίζει ότι η μεταχείριση αυτή εφαρμόζεται επίσης στα ανακαθαρισθέντα συμπυκνωμένα γλεύκη που παράγονται εκτός των αμπελουργικών ζωνών ΓΙΙΙ σε εγκαταστάσεις που άρχισαν να τα παράγουν πριν από τις 30 Ιουνίου 1982 7 ότι η επέκταση αυτή έχει επιτραπεί για να ληφθεί υπόψη το γεγονός ότι υπήρχαν εγκαταστάσεις εκτός της ζώνης ΓΙΙΙ που παρήγαν γλεύκη και ότι το νέο καθεστώς θα τους ήταν επιζήμιο 7 ότι η επέκταση αυτή, η οποία ήταν τότε αποδεκτή (1987), δεν δικαιολογείται πλέον διότι επήλθε απόσβεση των επενδύσεων 7

ότι το άρθρο 53 του κανονισμού (ΕΟΚ) αριθ. 822/87 προβλέπει το καθεστώς ελέγχου των τιμών εισόδου για τους χυμούς και τα γλεύκη σταφυλιών των κωδικών 2009 και 2204 της συνδυασμένης ονοματολογίας (ΣΟ) 7 ότι το καθεστώς αυτό δεν ανταποκρίνεται στις πραγματικές συνθήκες της αγοράς των προϊόντων αυτών ελλείψει αντιπροσωπευτικών αγορών εισαγωγής των κρατών μελών 7 ότι πρέπει να προβλεφθεί προσαρμογή του καθεστώτος αυτού κατά τρόπον ώστε είτε να πραγματοποιείται ο έλεγχος με άλλα μέσα παρά με μία κατ' αποκοπή αξία κατά την εισαγωγή είτε να υπολογισθεί η κατ' αποκοπή αυτή αξία βάσει των τιμών των προϊόντων στις αγορές εξαγωγής των τρίτων χωρών καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 822/87 τροποποιείται ως εξής:

1. Στο άρθρο 15 παράγραφος 6 καταργείται η δεύτερη περίπτωση.

2. Στο άρθρο 17 παράγραφος 3 καταργούνται οι όροι «έως τις 31 Αυγούστου 1997».

3. Στο άρθρο 45 παράγραφος 2 καταργείται το δεύτερο εδάφιο.

4. Στο άρθρο 53 οι παράγραφοι 2 και 3 αντικαθίστανται από το ακόλουθο κείμενο:

«2. Για τα γλεύκη που υπάγονται στους κωδικούς ΣΟ 2009 και ΣΟ 2204, για τα οποία η εφαρμογή του δασμού του κοινού δασμολογίου εξαρτάται από την τιμή εισαγωγής του εισαγομένου προϊόντος, το αληθές της εν λόγω τιμής διαπιστώνεται είτε βάσει ελέγχου, κατά παρτίδα, είτε με τη βοήθεια μιας κατ' αποκοπήν αξίας κατά την εισαγωγή, η οποία υπολογίζεται από την Επιτροπή βάσει των δηλώσεων τιμών των ιδίων προϊόντων στις χώρες καταγωγής.

Στην περίπτωση που η δηλωθείσα τιμή εισόδου της σχετικής παρτίδας είναι ανώτερη από την κατ' αποκοπήν αξία κατά την εισαγωγή, εφόσον εφαρμόζεται, προσαυξημένη κατά ένα περιθώριο που ορίζεται σύμφωνα με την παράγραφο 3 και που δεν μπορεί να υπερβεί την κατ' αποκοπήν αξία κατά περισσότερο από 10 %, απαιτείται η σύσταση εγγύησης ίσης με τους δασμούς κατά την εισαγωγή, που προσδιορίζεται βάσει της κατ' αποκοπήν αξίας κατά την εισαγωγή.

Κατά το μέτρο που, στην προηγούμενη περίπτωση, η τιμή εισόδου της σχετικής παρτίδας δεν έχει δηλωθεί η εφαρμογή του κοινού δασμολογίου εξαρτάται από την κατ' αποκοπήν αξία κατά την εισαγωγή ή από την εφαρμογή, υπό όρους που πρόκειται να προσδιορσθούν, σύμφωνα με την παράγραφο 3, των ισχυουσών σχετικών διατάξεων της τελωνειακής νομοθεσίας.

3. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 83. Οι λεπτομέρειες αυτές αφορούν κυρίως τον καθορισμό των κριτηρίων, βάσει των οποίων προσδιορίζεται ποιό καθεστώς ελέγχου θα εφαρμοσθεί και τα στοιχεία που πρέπει να ληφθούν υπόψη για τον υπολογισμό των κατ' αποκοπήν αξιών κατά την εισαγωγή.»

5. Στο παράρτημα VI παράγραφος 3 στοιχείο ι) αντικαθίσταται από το ακόλουθο κείμενο:

«ι) η χρήση, για την αύξηση της οξύτητας, τρυγικού οξέος, υπό τους όρους που αναφέρονται στα άρθρα 21 και 23.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1η Σεπτεμβρίου 1997, όσον αφορά το άρθρο 1 παράγραφος 3.

Εφαρμόζεται από 1η Ιουλίου 1997, όσον αφορά το άρθρο 1 παράγραφος 4.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 206 της 16. 8. 1996, σ. 31.